Public procurement notice: Contract Notice
Published: 2025-05-02
Buyer: Holbæk Kommune
Country: DK
Region: DK022
Contract type: Services
Procedure: Restricted procedure
CPV classification: 71210000 | 71310000 | 71311000: Civil engineering consultancy services
Estimated value: 3500000 DKK
Submission deadline: 2025-05-30
Award criteria: price, quality

Technical requirements: Er den økonomiske aktør i en situation, som svarer til konkurs i henhold til en tilsvarende procedure, der er fastsat i national ret?
Er den økonomiske aktør selv eller en person, der tilhører den økonomiske aktørs administrations-, ledelses- eller tilsynsorgan eller har beføjelse til at repræsentere eller kontrollere eller til at træffe beslutninger heri, ved en endelig dom blevet dømt for bestikkelse ved en dom afsagt for højst fem år siden, eller hvori en udelukkelsesperiode fastsat direkte i dommen fortsat finder anvendelse? Som defineret i artikel 3 i konventionen om bekæmpelse af bestikkelse, som involverer tjenestemænd ved De Europæiske Fællesskaber eller i Den Europæiske Unions medlemsstater (EFT C 195 af 25.6.1997, s. 1), og i artikel 2, stk. 1, i Rådets rammeafgørelse 2003/568/RIA af 22. juli 2003 om bekæmpelse af bestikkelse i den private sektor (EUT L 192 af 31.7.2003, s. 54). Denne udelukkelsesgrund omfatter også bestikkelse som defineret i den nationale ret gældende for den ordregivende myndighed (den ordregivende enhed) eller den økonomiske aktør.
Er den økonomiske aktør under tvangsakkord uden for konkurs?
Er den økonomiske aktør selv eller en person, der tilhører den økonomiske aktørs administrations-, ledelses- eller tilsynsorgan eller har beføjelse til at repræsentere eller kontrollere eller til at træffe beslutninger heri, ved en endelig dom blevet dømt for deltagelse i en kriminel organisation ved en dom afsagt for højst fem år siden, eller hvori en udelukkelsesperiode fastsat direkte i dommen fortsat finder anvendelse? Som defineret i artikel 2 i Rådets rammeafgørelse 2008/841/RIA af 24. oktober 2008 om bekæmpelse af organiseret kriminalitet (EUT L 300 af 11.11.2008, s. 42).
Er den økonomiske aktør bekendt med at have tilsidesat sine forpligtelser på miljølovgivningsområdet? Således som de i forbindelse med dette udbud fremgår af national ret, den relevante meddelelse eller udbudsdokumenterne eller artikel 18, stk. 2, i direktiv 2014/24/EU.

Eligibility requirements: Tilbudsgiver skal have en gennemsnitlig omsætning de seneste 3 regnskabsår på minimum kr. 15.000.000.
Tilbudsgiver skal de seneste 3 regnskabsår have haft en soliditetsgrad på minimum 20%.
Krav til referencerne
 
Der skal dokumenteres erfaring som totalrådgiver på mindst 2. sammenlignelige opgaver
 
Ved sammenlignelige opgaver forstås totalrådgivning ved nybyggeri eller totalrenovering af bygninger med karakter som en folkeskole, dvs. med undervisningslokaler, faglokaler, lokaler til SFO og personalefaciliteter.
 
Der skal fremlægges mindst 2 opgaver som dokumenterer erfaring med arkitekt-projektering af undervisningsmiljøer indrettet i henhold til aktuel viden og litteratur på området.
 
Ved aktuel litteratur og viden forstås eksempelvis én eller flere af følgende publikationer/metoder:
 
"Læringsmiljøer i folkeskolen" af Danmarks Evalueringsinstitut (EVA)
 
"Indretning af lege- og læringsmiljøer" af Dansk Pædagogisk Forum
 
"Skolens Rum" af Dansk Center for Undervisningsmiljø (DCUM)
 
”Læringsrum 2.0” af Læringsrumskonsulenterne
 
Der skal fremlægges mindst 1 opgave som viser erfaring som totalrådgiver på nybyggeri på en matrikel, hvor nærliggende bygninger var i drift under hele eller dele af byggeperioden.
 
Det skal fremgå, at rådgiveren har haft ansvar for planlægning af en byggeproces, der tog højde for drift i nærliggende bygninger.
 
Der skal fremlægges mindst 1 opgave, der dokumenterer erfaring med projektering og udførelsesmæssig planlægning af modulbyggeri (minimum samlet bygningsareal på 500 m²).
 
Ved modulbyggeri forstås byggeri, der i væsentlig grad består af lette, præfabrikerede elementer (ikke beton).
 
Ved udførelsesmæssig planlægning forstås detailplanlægning af byggeproces og byggepladsindretning, herunder projektering af adgangsveje m.v.
 
Der skal fremlægges mindst 1 opgave, der dokumenterer erfaring med DGNB-certificering af nybyggeri.
 
Det skal fremgå, at tilbudsgiver har deltaget som bæredygtighedsleder og/eller auditor.
 
Referencerne må maksimalt være fem år gamle og skal være på virksomhedsniveau. For konsortier gælder, at konsortiedeltagerne tilsammen skal opfylde kravene.
 
Udvælgelse
 
Udvælgelsen sker på baggrund af en vurdering af, hvilke egnede ansøgere der dokumenterer den mest relevante erfaring med sammenlignelige opgaver udført inden for de seneste fem år. Vurderingen baseres på de indsendte referencer på virksomhedsniveau.
 
Sammenlignelige opgaver
 
Ved sammenlignelige opgaver forstås totalrådgivning i forbindelse med nybyggeri eller totalrenovering af bygninger med funktioner og brugerbehov svarende til skolebyggeri, herunder undervisningslokaler, læringsmiljøer, SFO og personalefaciliteter.
 
Positiv vægtning
 
Ved udvælgelsen vil der blive lagt positivt vægt på:
 
Der lægges i den samlede vurdering vægt på, i hvilket omfang referencerne dokumenterer erfaring med større og komplekse byggerier. Sådan erfaring tillægges særlig positiv vægt ved vurderingen af de øvrige udvælgelseskriterier, idet den vurderes at styrke rådgiverens kapacitet til at håndtere komplekse styrings-, koordinerings- og projekteringsopgaver. Erfaring med mindre byggerier er dog også relevant og vil indgå i vurderingen, men vil ikke vægte lige så højt, såfremt sammenlignelig erfaring fra større projekter foreligger.
 
I hvor høj grad referencerne, dokumenterer totalrådgivning af skolebyggeri (nybyggeri eller totalrenovering), hvor rådgiver har haft det samlede ansvar for projektering, udbud og byggeledelse.
 
I hvor høj grad referencerne, viser konkret erfaring med indretning af læringsmiljøer baseret på pædagogisk viden og dokumenterede metoder – herunder tydelig beskrivelse af, hvordan disse principper er anvendt i det konkrete projekt.
 
I hvor høj grad referencerne, viser erfaring med projektering og udførelsesplanlægning af modulbyggeri, herunder beskrivelse af byggetekniske valg, logistik og byggepladsindretning.
 
I hvor høj grad referencerne, hvor nybyggeri er gennemført på matrikler med igangværende drift, og hvor det fremgår, hvordan planlægningen tog højde for driftsmæssige hensyn.
 
I hvor høj grad referencerne, viser erfaring med DGNB-certificering af nye bygninger, hvor rådgiver har ageret som totalrådgiver med ansvar for bæredygtighedsledelse eller auditoropgaver.
Bedømmelsen vil ske på grundlag af den samlede tilbudte tilbudssum.
Ved evalueringen af underkriteriet vil ordregiver iht. Dispositionsforslaget, lægge positiv vægt på:
• At designet understøtter en moderne og varieret undervisning med fleksible læringsrum, og at sammenhængen mellem klasseværelser, fællesrum, specialklasse og SFO er velfungerende
• At der er taget højde for elever med særlige behov i alle fællesområder og klasselokaler. Og at specialklassen er placeret og integreret, så den både giver ro og mulighed for fællesskab.
• At tekniske løsninger i bygningen tænkes som et aktivt læringsmiljø
• At en evt. læringstrappe (eller tilsvarende element i fællesareal) er integreret som et reelt aktiv for undervisningen og ikke blot et arkitektonisk greb, og at fællesarealerne er indrettet, så de kan bruges aktivt af både skole og SFO.
• At der projekteres med et materialevalg der har høj levetid og så lav vedligeholdelse som muligt, og at de valgte materialer og løsninger er tilpasset det omgivende miljø, samt at facader er bearbejdet i forhold til proportioner mellem døre, vinduer og facadebeklædning.
• At udearealer har en naturlig integration med den eksisterende skole, og at adgangsforbindelser imellem ny blok og eksisterende skole er intuitive og let tilgængelige, samt at der er en ambitiøs strategi for dagslys, akustik, ventilation og termisk komfort.
Ved evalueringen lægges vægt på, hvordan tilbudsgiver vil organisere og bemande opgaven, samt kvalifikationer for de nøglemedarbejdere, som tilbydes.

Ordregiver vil foretage en samlet evaluering af, i hvor høj grad der tilbydes en optimal organisation og bemanding, der skaber den bedst mulige ramme for opgavens løsning.

Ordregiver vil vægte det positivt, 
• at Projekteringslederen og Sagsarkitekten har sammenlignelig erfaring med undervisningsbyggerier.

• at der tilbydes medarbejdere, som har erfaring med udvikling, projektering og byggestyring af undervisningsbyggerier

• at tilbudsgiver illustrer en opmærksomhed på sammenhængen med Holbæk Kommunes interne projektorganisering

• at tilbudsgiver demonstrerer en hensigtsmæssig projektorganisation som sikrer rettidig inddragelse af relevante kompetencer i planlægning og udførelse af opgaven

• at der demonstreres enkle og overskuelige kommandoveje

• at der arbejdes med en tydelig ansvars- og opgavefordeling

• at der sikres en robust og velfungerende organisering, hvor høj kapacitet understøttes af relevante backup-løsninger, således at projektets fremdrift sikres.

• at de tilbudte nøglemedarbejdere har relevante kvalifikationer for den udbudte opgave.
I henhold til lov om Klagenævnet for Udbud m.v., gælder følgende frister for indgivelse af klage: 

Klage over ikke at være blevet udvalgt, skal være indgivet til Klagenævnet for Udbud inden 20 kalenderdage, jf. lovens § 7, stk. 1, fra dagen efter afsendelse af en underretning til de berørte ansøgere om, hvem der er blevet udvalgt, når underretningen er ledsaget af en begrundelse for beslutningen i overensstemmelse med lovens § 2, stk. 1, nr. 1, og udbudslovens § 171, stk. 2. 

I andre situationer skal klage over udbud, jf. lovens § 7, stk. 2, være indgivet til Klagenævnet for Udbud inden:
1) 45 kalenderdage efter at ordregiveren har offentliggjort en bekendtgørelse i Den Europæiske Unions Tidende om, at ordregiveren har indgået en kontrakt.
Fristen regnes fra dagen efter den dag, hvor bekendtgørelsen er blevet offentliggjort.
2) 30 kalenderdage regnet fra dagen efter den dag, hvor ordregiveren har underrettet de berørte tilbudsgivere om, at en kontrakt baseret på en rammeaftale med genåbning af konkurrencen eller et dynamisk indkøbssystem er indgået, hvis underretningen har angivet en begrundelse for beslutningen. 
3) 6 måneder efter at ordregiveren har indgået en rammeaftale regnet fra dagen efter den dag, hvor ordregiveren har underrettet de berørte ansøgere og tilbudsgivere, jf. lovens § 2, stk. 2, og udbudslovens § 171, stk. 4.
4) 20 kalenderdage regnet fra dagen efter at ordregiveren har meddelt sin beslutning, jf. udbudslovens § 185, stk. 2. 

Senest samtidig med at en klage indgives til Klagenævnet for Udbud, skal klageren skriftligt underrette ordregiveren om, at klage indgives til Klagenævnet for Udbud, og om hvorvidt klagen er indgivet i standstill-perioden, jf. lovens § 6, stk. 4. I tilfælde hvor klagen ikke er indgivet i standstill-perioden, skal klageren tillige angive, hvorvidt der begæres opsættende virkning af klagen, jf. lovens § 12, stk. 1

Winner: Mercell Holding ASA